open-index/open-wikipedia-markdown huggingface dataset:
Karl von Sivers (1874–1935)

**Karl August Johann Maria von Sievers** (6. jaanuar 1874 Tartu – 5. juuli 1935 Haapsalu) oli Venemaa sõjaväelane (polkovnik).

Karl von Sivers astus vabatahtlikuna Venemaa keisririigi sõjaväeteenistusse 26. jaanuaril 1894 Ihukaardiväe Tragunipolku, 1897. aastal ülendati kornetiks.

1906. aastal oli ta auastmelt staabirittmeister. 8. jaanuaril nõudis ta kohalikult politseilt mässajate väljaandmist. Kui politsei eitas mässajate olemasolu, siis palus ta kahtlaste väljaandmist. 9. jaanuari hommikul käskis ta Viljandi lähedale kaevata ühishaud. Tema korraldusel lasid 1905. aasta revolutsioonisündmuste järel karistussalklased Viljandis Vaali oja (praegu Valuoja) kaldal 9. jaanuaril 1906 maha 40 inimest ja 11. jaanuaril 1906 veel 13 inimest. Tapetute seas oli pisisulisid, seaduskuulekaid ja alaealisi. 1936. aastal protesteeris Viljandi linnanõunik Gustav Seen neile ausamba püstitamise vastu, kuna tegemist olnud kaklejate, valevandujate, väikeste sulide ja salaküttidega, kes ei vääri ausammast, mitte revolutsionääridega.

Esimeses maailmasõjas osales lahingutes Vene-Saksa rindel Ida-Preisimaal. 16. aprillil 1916 suunati ta Vene Kindralstaabi Peavalitsuse käsutusse, 10. augustil 1916 ülendati polkovnikuks. 

Pärast Esimest maailmasõda elas ta Eestis. Algul elas ta Tartus Veski tänaval ja oli A. Le Coqi õllevabriku direktor; sellelt ametikohalt pidi ta aga üliõpilaste protestide tõttu lahkuma. Vastavas üleskutses öeldi, et Gambrinuse õlu pole halvem kui A. Le Coqi oma; boikotiga ühines ka Eesti Karskusliit. Väidetavasti oli tegu A. Le Coqi konkurentide ärivõttega. Tema maja trepile kallati punast värvi.  

1930. aastal määrati talle Õisu mõisast 50-hektariline maakoht ("Karu" talu).

Hiljem kolis ta tagakiusamise tõttu Haapsallu, kus ka suri. Haapsalus elades määriti tema korteri ust ja treppi punase värviga. 

Rahvajutu järgi põdenud ta viimastel aastatel vaimuhaigust, näinud kõikjal inimlaipu ja kartnud kättemaksu.

## Perekond
Karl von Sievers abiellus 25. aprillil 1899 Barbara Steiniga (sünd. 1873), kes oli Michael Steini ja Nadežda Zemirovi tütar. Abielust sündisid:
*Viktor (sünd. 1900)
*Leo (sünd. 1901)
*Helene (sünd. 1902), abiellus Erik Max von Sieversiga
*Boris (suri 1905)

## Esivanemad

## Viited
Rootsi äriauhind

**Rootsi äriauhind** on Rootsi Eksportnõukogu, Rootsi suursaatkonna ja Swedbanki algatatud tunnustus vastutustundlikele ja jätkusuutlikele Baltikumi ettevõtetele.

Auhinna idee sai alguse Leedust 2006. aastal. Eestis ja Lätis hakati äriauhindu andma 2009. aastal. Igal aastal on kategooriad veidi erinevad. Võitjad valib rahvusvaheline žürii. Auhinnad antakse üle oktoobris toimuval konverentsil.

## Võitjad Eestis
2009. aastal valiti kiireima kasvuga Rootsi osalusega Eesti ettevõtteks Netlead OÜ, innovaatilisimaks Eesti ettevõtteks Reklaamilahenduse OÜ ja ühiskondlikult vastutustundlikuks ettevõtteks ABB AS.

2010. aastal sai kiireima kasvuga Rootsi ettevõtte auhinna AQ Lasertool, parima sotsiaalselt vastutustundliku projekti auhinna Advokaadibüroo Sorainen ja aasta noore ettevõtja auhinna Anni Arro.

2011. aastal valiti parimaks jätkusuutlikuks ettevõtteks Põltsamaa Felix, parimaks sotsiaalselt vastutustundlikuks projektiks Eesti Energia ettevõtlusprogramm Entrum ja aasta nooreks ettevõtjaks moekunstnik Lilli Jahilo.

2012. aastal sai jätkusuutliku kasvu auhinna Palmse Mehaanikakoda OÜ, sotsiaalselt vastutustundliku ettevõtte auhinna Rimi Eesti Food AS, aasta noore ettevõtja tiitli Indrek Rebane firmast Hedgehog OÜ ja keskkonnahoiu auhinna KOKO Arhitektid OÜ.

2013. aastal Eesti keskselt auhindu ei antud. Küll valiti aga Baltikumi-ülesed võitjad. Nendeks olid Trelleborg jätkusuutliku kasvu osas, Swedbank sotsiaalse vastutuse osas ning TeliaSonera sotsiaalse progressi toetamise eest tehnoloogiliste vahendite abil.

2014. aasta jätkusuutliku kasvu auhinna sai Greencarrier Freight Services Estonia, sotsiaalselt vastutustundliku ettevõtte auhinna ISS Eesti ja noore ettevõtja auhinna ZeroTurnaroundi asutaja Jevgeni Kabanov.

2015. aasta jätkusuutliku kasvu auhinna sai ETS NORD, sotsiaalselt vastutustundliku ettevõtte auhinna Microsoft Eesti, tehnoloogilise innovaatori auhinna Skeleton Technologies ja noore ettevõtja auhinna Gerli Veermäe.

## Viited

## Välislingid
* Äriauhinna Baltimaade ühine sait
Virgin Killer

**Virgin Killer** on saksa rock-ansambli Scorpions 1976. aastal ilmunud stuudioalbum. See oli esimene Scorpionsi album, mis pälvis tähelepanu väljaspool Euroopat. Jaapanis jõudis see edetabeli 32. kohale. Albumi ümbrispildil on kujutatud alasti 10-aastast tüdrukut. Mitmes riigis müüdi seetõttu plaati musta kilesse pakendatuna või keelati plaat ära ja see anti välja uue ümbrisekujundusega.

2008. aasta detsembris avastas briti Internet Watch Foundation (IWF), et albumi kaanepilt võib olla lapsporno ja selle kujutamine Internetis ebaseaduslik. Suurem osa Suurbritannia internetipakkujatest keelustas seepeale ligipääsu albumipilti sisaldavale Wikipedia artiklile. Mõne päeva pärast IWF eemaldas pildi oma mustast nimekirjast põhjendusega, et album on olnud laialdaselt ja kaua aega saadaval.

## Lood

# "Pictured Life" (Meine, Roth, Schenker)  – 3:21
# "Catch Your Train" (Meine, Schenker)  – 3:32
# "In Your Park" (Meine, Schenker)  – 3:39
# "Backstage Queen" (Meine, Schenker)  – 3:10
# "Virgin Killer" (Roth)  – 3:41
# "Hell Cat" (Roth)  – 2:54
# "Crying Days" (Meine, Schenker)  – 4:36
# "Polar Nights" (Roth)  – 5:04
# "Yellow Raven" (Roth)  – 4:58

## Välislingid
*http://www.the-scorpions.com/english/discography/records/virgin_killer.asp
Garkalne vald

**Garkalne vald** (läti *Garkalnes pagasts*) on vald Lätis Ropaži piirkonnas. Piirneb läänes Riia linnaga. Lisaks piirneb Ropaži piirkonna Vangaži linnaga, Stopiņi ja Ropaži vallaga, Sigulda piirkonna Inčukalnsi vallaga ning Ādaži piirkonna Ādaži ja Carnikava vallaga.

## Ajalugu

Aastal 1935 oli Ādaži valla pindala 137 km². Elanikke oli seal 338.

Vallas moodustati aastal 1945 Ādaži, Berģi, Carnikava ja Garkalne külanõukogu, vald likvideeriti aastal 1949. Aastal 1977 liideti Garkalne külanõukoguga likvideeritav Berģi külanõukogu ja osa Vangaži külanõukogust, osa külanõukogu alasid liideti aga Ādaži külanõukoguga.

Aastal 1990 moodustati külanõukogust vald. 2006. aastal moodustati vallaga samades piirides Garkalne piirkond (1. järgu haldusüksus). 2021. aastal liideti Garkalne piirkond Ropaži piirkonnaga.

## Loodus

Valda läbib Jugla jõgi, teised suuremad jõed on selle lähtejõed Mazā Jugla ja Lielā Jugla ning selle lisajõgi Krievupe. Suuremad järved on Lielais Baltezers, Langstiņi järv, Lielais Jūgezers, Mašēni järv ja Mālezers. 

Vald jääb Rannikumadalikule ja Kesk-Läti madalikule. Kõrgeim koht on Buļļi mägi (32,3 m).

## Kaitstavad objektid

Looduskaitse all on neli Baltezersi mändi, Meļķerti tamm ja Meļķerti mänd. Lisaks on vallas looduskaitse all 39 nimetut põlispuud (valdavalt männid). Valda jääb 27 ha suurune Buļļezersi hoiuala, osaliselt ka Lielais Baltezersi saarte hoiuala ja Garkalne metsade hoiuala.

Muinsuskaitse all on kohaliku kaitse all olev Sunīši keskaegne kalmistu ja riikliku kaitse all olev Riia piirimärk.

## Rahvastik

Läti Rahvastikuregistri andmetel oli 1. jaanuaril 2012 Garkalne valla elanikest lätlasi 64,31%, venelasi 23,70%, valgevenelasi 2,21%, ukrainlasi 2,11%, poolakaid 1,32% ja teistest rahvustest inimesi 3,72%. Rahvus oli märkimata 2,63% inimestest.

Valla külad on:

Ülejäänud valla elanikud elasid külade koosseisu mitte kuuluvates taludes.

## Viited
482

**482. aasta**

## Sündmused
*Vana-Rooma konsuliteks olid Trocondus ja Severinus
*Legendi järgi asutasid vennad Kii, Štšek ja Horiv ning nende õde Lõbed Kiievi linna

## Sündinud
*...

## Surnud
*Püha Severinus
Advokaadibüroo Sorainen

**Advokaadibüroo Sorainen** on äriõigusele spetsialiseerunud advokaadibüroo, mis tegutseb Eestis, Lätis ja Leedus. 1995. aastal rajatud büroos töötab üle 400 advokaadi, juristi ja maksukonsultandi, kes tegelevad äriõiguse ja maksundusega.

## Ajalugu
*1995. aasta 6. septembril asutas Aku Sorainen Tallinnas advokaadibüroo Sorainen.
*1997. aasta augustis avati teine kontor Riias. 
*1999. aasta jaanuaris avas Sorainen oma kolmanda kontori Vilniuses, hõlmates nüüd kõiki kolme Balti riiki. 
*2006. aasta märtsis sai Sorainenist esimene advokaadibüroo Balti riikides, kus rakendatakse ISO 9001 standarditele vastavat sertifitseeritud kvaliteedijuhtimissüsteemi.
*2008. aasta märtsis avati neljas kontor Minskis, olles esimene Baltikumi advokaadibüroo, kes oma tegevuse Valgevenesse laiendas. 
*2009. aasta detsembris sai Soraineni Valgevene kontorist esimene ISO sertifikaadiga Valgevene advokaadibüroo ning üks esimesi ISO sertifikaadiga teenusettevõtteid Valgevenes.

## Kliendid
Alates 1995. aastast on advokaadibüroo Sorainen teenindanud rohkem kui 8000 klienti Baltikumis ja Valgevenes, enam kui 37 000 nõustamiskaasusega, mille seas on üle 600 M&A tehingu ning esimesed olulisemad erastamistehingud Valgevenes. Büroo annab õigusabi ühinguõiguse, ühinemis- ja ülevõtmis- (M&A), erakapitali,  finantseerimis-, kinnisvara- ja muude äritehingute juures kogu Baltikumis.

## Viited

## Välislingid
* Advokaadibüroo Sorainen koduleht
Amelia Andersdotter

**Anna Amelia Matilda Katarina Andersdotter** (sündinud 30. augustil 1987 Enköpingis) on Rootsi poliitik, Euroopa Parlamendi noorim liige.

Amelia isa Anders Lundquist oli õpetaja ja maletreener, ema Lotta Lille oli ajakirjanik. Tal on nooremad õed Ulrika ja Karolina, samuti poolvend Eirik Lundquist, kellega tal on ühine isa.

Ta on õppinud Lundi ülikoolis matemaatikat, füüsikat, hispaania keelt ja äriõigust, aga õpingud jäid pooleli töö tõttu Euroopa Parlamendis.

Amelia astus Rootsi Piraadiparteisse varsti pärast selle asutamist 2006. 2007. aasta juunist kuni 2010. aasta märtsini oli ta erakonna noorteorganisatsiooni Ung Pirat rahvusvaheline koordinaator. Selles ametis juhtis ta noorte piraatide suhteid nii teiste Rootsi organisatsioonide kui rahvusvahelise piraadiliikumisega, samuti kujundas ta noorte piraatide välispoliitilisi vaateid.

Ta sai 2009. aasta Euroopa Parlamendi valimistel Rootsi Piraadipartei nimekirjas kandideerides 22 303 häält ja piraadipartei kandidaatide seas teise koha. Esialgu polnud sellest küllalt, et tagada koht europarlamendis, kuid Lissaboni lepingu põhjal sai Rootsi juurde kaks täiendavat kohta europarlamendis. Lissaboni lepingu ratifitseerimisega tekkinud üleeuroopaliste raskuste tõttu sai ta tööd europarlamendis alustada alles 2011. aasta detsembris.

Oma valimise ja ametisse astumise vahelisel ajal reisis Amelia palju. Ta rääkis paljudes maailma paikades oma kogemusest noore poliitikuna ja uutest ideedest teabepoliitikas, pühendudes tööle Euroopa piraadiparteide huvides.

Alates Euroopa Parlamenti asumisest on Amelia keskendanud oma pingutused teabepoliitika muutmisele. Ta kuulub tööstuse, teadusuuringute ja energia parlamentaarsesse komiteesse (ITRE). Samuti on ta rahvusvahelise kaubanduse ja eelarvekontrolli parlamentaarse komitee asendusliige. Ta on Korea poolsaare asjade parlamendidelegatsiooni täisliige ja Andide ühiskonna asjade parlamendidelegatsiooni asendusliige.

Amelia Andersdotter on Võltsimisvastase kaubanduslepingu (ACTA) kriitik. Tema nõuandel soovitas ITRE ACTA tagasi lükata, olles esimene parlamentaarne komitee, mis sellise soovitusega välja tuli. Hiljem ühinesid sellega teised parlamentaarsed komiteed. Lõpuks loobus europarlament ACTA ratifitseerimise plaanist.

Lisaks on Amelia Andersdotter soovitanud uuesti üle vaadata Euroopa Liidu avaliku sektori valduses oleva teabe taaskasutamise direktiivi. Ta on avalikult kritiseerinud Rootsi valitsust soovimatuse eest muuta selle juurdepääsu- ja hinnapoliitikat.

## Viited

## Välislingid

* Amelia Andersdotteri koduleht
Karl von Sievers

**Karl von Sievers**  on mitme inimese nimi:

* **[[Karl von Sievers (1710–1774)]]** (*Karl Eduard Graf von Sievers*, *Карл Ефимович Сиверс*), Jelizaveta Petrovna õuemarssal
* **[[Karl von Sievers (1745−1821)]]**, kindralleitnant, pataljonikomandör
* **[[Karl von Sievers (1758−1800)]]** (*Karl Joachim von Sievers*, 1758−1800), kindralmajor, polgukomandör, mõisaomanik
* **[[Karl Friedrich von Sievers]]** (1761−1823), Taani kammerjunkur, kolleegiuminõunik, Liivimaa õuekohtu viitsepresident
* **[[Karl von Sievers (1772–1856)]]** (*Carl Gustav Graf von Sievers*, *Карл Карлович Сиверс*) oli Venemaa sõjaväelane, kindralleitnant, tõeline salanõunik, Königsbergi komandant, senaator, mõisaomanik
* **[[Karl von Sievers (1779–1873)]]** (*Karl Eduard Graf von Sievers a. Wilsenhof*)
* **[[Karl von Sivers (1874–1935)]]** ehk **Karl von Sievers (1874–1935)**(*Karl August Johann Maria von Sievers*) oli karistussalkade pealik (aastal 1906)
* **[[Karl von Sivers (1880–1925)]]**, saksa insener-ehitaja ja ametnik
Nordische Miscellaneen

**"Nordische Miscellaneen"** ("Põhjamaade mistsellid") on 18. sajandi lõpus Baltikumis ilmunud üldteaduslik jätkväljaanne.

Selle asutas baltisaksa pastor August Wilhelm Hupel ning see ilmus Riias saksakeelsena. Väljaandel oli suur mõju teadmiste levikule Venemaa keisririigi Balti kubermangudes.

Perioodil 1781–1791 ilmus väljaandest 28 köidet, kõik Johann Friedrich Hartknochi kirjastuses. Need sisaldavad lühemaid ja pikemaid käsitlusi Eestimaa, Liivimaa, Kuramaa ja Venemaa ajaloo, geograafia, etnoloogia ja majanduse kohta. Jagati ka praktilisi teadmisi, avaldati genealoogilisi käsitlusi ja allikapublikatsioone

1792–1798 ilmus väljaande jätkuna "Neue Nordische Miscellaneen".

## Välislingid
* Nordische Miscellaneen (digiteeritud väljaanne Bielefeldi ülikooli serveris)
* Nordische Miscellaneen EEVAs
Neue Nordische Miscellaneen

**"Neue Nordische Miscellaneen"** ('uued põhjamaade mistsellid') on 18. sajandi lõpus Baltikumis ilmunud üldteaduslik jätkväljaanne, mis ilmus 1792–1798 väljaande "Nordische Miscellaneen" jätkuna (kokku 18 numbrit).

Selle toimetaja oli baltisaksa pastor August Wilhelm Hupel ning see ilmus Riias saksakeelsena. Selle ilmumisele tegi 1798. aastal lõpu Paul I tsensuuripoliitika.

## Viited

## Välislingid
* Neue Nordische Miscellaneen (digiteeritud väljaanne Bielefeldi ülikooli serveris)
* Neue Nordische Miscellaneen EEVAs
Judy Garland

**Judy Garland** (sündinud **Frances Ethel Gumm**; 10. juuni 1922 Grand Rapids, Minnesota – 22. juuni 1969 London) oli Ameerika filminäitleja ja laulja.

Ta oli üks tuntumaid USA lapsnäitlejaid. Tema tuntuim roll oli Dorothy Gale filmis "Võlur Oz" (1939). Ta oli nomineeritud Oscarile ja võitis rohkesti auhindu. Ta oli näitleja ja laulja Liza Minnelli ema.

## Valik filme
*1929 – *The Big Revue*
*1929 – *A Holiday in Storyland*
*1929 – *The Wedding of Jack and Jill*
*1929 – *Bubbles*
*1935 – *La Fiesta de Santa Barbara*
*1936 – *Every Sunday*
*1936 – *Pigskin Parade*
*1937 – *Broadway Melody of 1938*
*1937 – *Thoroughbreds Don't Cry*
*1937 – *Silent Night*
*1938 – *Everybody Sing*
*1938 – *Love Finds Andy Hardy*
*1938 – *Listen, Darling*
*1939 – *The Wizard of Oz*
*1939 – *Babes in Arms*
*1940 – *If I Forget You*
*1940 – *Andy Hardy Meets Debutante*
*1940 – *Strike Up the Band*
*1940 – *Little Nellie Kelly*
*1941 – *Ziegfeld Girl*
*1941 – *Life Begins for Andy Hardy*
*1941 – *Babes on Broadway*
*1941 – *We Must Have Music*
*1942 – *For Me and My Gal*
*1943 – *Presenting Lily Mars*
*1943 – *Girl Crazy*
*1943 – *Thousands Cheer*
*1944 – *Meet Me in St. Louis*
*1945 – *The Clock*
*1946 – *The Harvey Girls*
*1946 – *Ziegfeld Follies*
*1946 – *Till the Clouds Roll By*
*1948 – "Piraat" (*The Pirate*)
*1948 – *Easter Parade*
*1948 – *Words and Music*
*1949 – *In the Good Old Summertime*
*1950 – *Summer Stock*
*1954 – *A Star Is Born*
*1960 – *Pepe*
*1961 – *Judgment at Nuremberg*
*1963 – *Gay Purr-ee*
*1963 – *A Child Is Waiting*
*1963 – *I Could Go On Singing*

## Viited
Surmaerektsioon

**Surnu erektsioon** ehk **surmajärgne erektsioon** (ka *ingli lõbu*, *terminaalne erektsioon*) on surmajärgne erektsioon (tehniliselt *priapism*), mis esineb surnud meestel, kes on hukatud, peamiselt poomise teel.

## Viited
Molekulaarne kell

**Molekulaarne kell** aitab määrata evolutsiooni ajalist kulgu DNA nukleotiidide ja aminohapete järgnevuste põhjal. Igal liigil tekivad mutatsioonid erineva sagedusega ja seda mutatsioonide tekkesagedust nimetataksegi molekulaarseks kellaks. Selle järgi saab kindlaks teha näiteks kui kaugel ajal minevikus on lahknenud erinevad liigid, perekonnad, sugukonnad ja teised taksonoomilised üksused.
Tre Raadio

**Tre Raadio** oli Eesti raadiojaam. Tre Raadio stuudiod asusid Raplas, Pärnus, Paides ja Tallinnas.  

Tre Raadio tootis levipiirkondade kohalikku elu kajastavat ja täiskasvanud kuulajale suunatud raadioprogrammi. Ligi poole Tre Raadio programmide muusikavalikust moodustavad Eesti lood. 

Tre Raadio FM sagedused: Raplas ja Raplamaal 91,3 MHz, Pärnus ja Pärnumaal 92,7 MHz, Paides, Türil ja Järvamaal 101,0 MHz, Tallinnas ja Harjumaal 105,8 MHz, Rakverel ja Lääne-Virumaal 97,0 MHz, Haapsalus ja Läänemaal 94,2 MHz, Tartus ja Tartumaal 92,9 MHz, ,Viljandi ja Viljandimaal 101,7 MHz, Kärdlas ja Hiiumaal 87,8 MHz, Kuressaares ja Saaremaal 94,4 MHz. Saateid saab kuulata ka Tre Raadio kodulehelt.

Raadiojaama tegevjuht oli Raplas Tre Raadio käivitanud Siim Pohlak.

## Ajalugu
Tre Raadio alustas tegevust **raadio.tre.ee** nime all internetis leviva raadiojaamana pidude ja ürituste korraldamisele keskendunud Tre.ee kõrvaltegevusena 2007. aastal. Algul mängiti eetris peamiselt Tre DJ-de valitud tantsumuusikat ning õhtusel ajal oli eetris soovisaade, mis on iga nädal eetris olnud alates 2008. aasta algusest.

2009. aasta oktoobris alustati esimese FM sagedusloa saamise järel tegevust Raplamaal, ametliku nimetusega Tre Raadio. Programmi lisandusid kohalikku elu kajastavad saated ja uudised. Tantsumuusika osakaal hakkas järk-järgult kahanema pophittide kasuks. Tre Raadios tegutses Rapla sageduse esimestel aastatel ka tuntud diskor ja raadiosaatejuht Märt Rannamäe.

2014. aasta mais laienes Tre Raadio Pärnusse, jätkates tegevust Pärnus sagedusel 92,7 MHz varem eetris olnud kohaliku raadiojaama Päikeseraadio tegevuse lõppemise järel. 

2016. aasta algusest toodab Tre Raadio raadioprogrammi ka Järvamaal, seni Kuma Raadio nime kandnud regionaalse raadiojaama nimeks sai Kesk-Eesti Tre Raadio.

2016. aasta jaanuaris omandas Tre Raadio Tallinnas, Pärnus, Tartus ja Lõuna-Eestis leviva raadiojaama Ring FM.

Alates 17. novembrist 2019 on Tre raadio Tallinnas eetris sagedusel 105,8 MHz.

7. jaanuaril 2026 teatas senine juht Siim Pohlak, et müüs TRE raadio NUVOLA Meedia OÜ, ning lahkub valdkonnast. Uus omanik vahetas raadio nime ja uueks nimeks sai XFM.

Viimane TRE raadio eetripäev oli 16. jaanuaril 2026.

## Sagedused

* Tallinn 105,8 MHz & DAB+
* Tartu 92,9 MHz
* Tartu 104,7 MHz (Ring FM)
* Pärnu 92,7 MHz
* Rapla 91,3 MHz
* Paide 101,0 MHz & DAB+
* Jõgeva 104,7 MHz (Ring FM)
* Viljandi 101,7 MHz 
* Rakvere 97,0 MHz & DAB+
* Võru 101,7 MHz (Ring FM)
* Põlva 101,7 MHz (Ring FM)
* Haapsalu 94,2 MHz 
* Valga 96,6 MHz (Ruut FM)
* Jõgeva DAB+
* Kärdla 87,8 MHz
* Kuressaare 94,9 MHz

## Vaata ka
* Eesti raadiojaamade loend
* Noortefoorum

## Välislingid
* Tre Raadio koduleht
Grobiņa piirkond

**Grobiņa piirkond** (läti *Grobiņas novads*) oli 1. järgu haldusüksus (piirkond) Lätis.

Piirkond moodustati 2009. aastal Grobiņa linnast ja neljast vallast (Bārta, Gavieze, Grobiņa ja Medze vald). 2021. aastal liideti Grobiņa piirkond Lõuna-Kuramaa piirkonnaga.

## Viited

## Välislingid
* Piirkonna koduleht
Ruoholahti

**Ruoholahti** (rootsi keeles *Gräsviken*) on Helsingi asum Länsisatama linnaosas.

Seal asub Ruoholahti metroojaam.

## Viited
481

**481. aasta**

## Sündmused
*Chlodowech I sai frankide kuningaks.
*Vana-Rooma konsuliks oli Placidus.

## Sündinud
*...

## Surnud
*Sabinianus Magnus, Ida-Rooma väejuht
Rein Randver

**Rein Randver** (sündinud 24. juunil 1956 Lüllemäel) on Eesti poliitik. Ta on olnud X Riigikogu, XII Riigikogu ja XIII Riigikogu liige.

Randver on lõpetanud 1979. aastal Eesti Põllumajanduse Akadeemia zooinseneri erialal.

Aastatel 1992–2003 töötas ta Valga Maavalitsuses abimaavanema ja maavanemana, 2006–2007 oli keskkonnaminister. 

2007. aasta Riigikogu valimistel sai Randver 1576 häält, kuid valituks ei osutunud. Vabariigi Valimiskomisjoni otsusega määrati ta Ester Tuiksoo asemel kuni uue Vabariigi Valitsuse ametisseastumiseni Riigikogu liikmeks, kuid kuna Randver jätkas tegevust tagasiastuva Vabariigi Valitsuse koosseisus, määrati tema asemel Riigikogu liikmeks Janno Reiljan. 

2011. aasta Riigikogu valimistel sai Randver 1604 häält, millega valituks ei osutunud. Ta pääses Riigikokku Ivari Padari asendusliikmena.

2013. aasta kohaliku omavalitsuse volikogude valimisel kandideeris Randver Tõlliste valla volikokku, kuid ei osutunud valituks. Ta sai 14 häält.

2015. aasta Riigikogu valimistel sain Randver 1003 häält ega osutunud valituks. Pärast seda siirdus ta tagasi Tõlliste valla volikokku. 16. mail 2016 valiti Randver Tõlliste vallavolikogu esimeheks, mida ta juhtis kuni 2017. aasta oktoobrini.

8. novembrist 2017 kuni 2. maini 2018 oli Randver Euroopa Parlamenti siirdunud Ivari Padari asendusliige XIII Riigikogu koosseisus.

Ta on alates 2011. aastast Sotsiaaldemokraatliku Erakonna liige. 2002–2011 kuulus Eestimaa Rahvaliitu.

Randver on Eesti Kepikõnni Liidu president.

## Tunnustus
*2001 Valgetähe III klassi teenetemärk

## Viited

## Välislingid
*
458

**458. aasta**

## Sündmused
*Childerich I sai Saali frankide kuningaks.
*Gennadios I sai Konstantinoopoli patriarhiks.

## Sündinud
*...

## Surnud
*Anatolios, Konstantinoopoli patriarh
456

**456. aasta**

## Sündmused
*Patrick naasis Iirimaale, et seal kristlust jutlustada.
*Lääne-Rooma keisriks sai Avituse järel Majorianus.
*Vana-Rooma konsuliteks olid Varanes ja Iohannes.

## Sündinud
*Liu Zixun

## Surnud
*Eutychos, Konstantinoopoli arhimandriit
459

**459. aasta**

## Sündmused
*Sueebide kuningaks sai Richimund.

## Sündinud
*...

## Surnud
*Hormizd III, Pärsia kuningas
*Siimeon, sambapühak
Multivalentne muusikaanalüüs

**Multivalentne muusikaanalüüs** on ameerika muusikateoreetiku James Websteri loodud muusikaanalüüsi kontseptsioon, mille kohaselt muusikateos hõlmab suurt hulka erinevaid valdkondi (*domain*): tonaalsust, muusikalisi ideid, rütmi, dünaamikat, instrumentatsiooni, registrit, "retoorikat", disaini jne. 

James Webster kirjeldab multivalentse muusikaanalüüsi metoodikat raamatu "Musical Form, Forms & Formenlehre: Three Methodological Reflectionson" kolmandas peatükis “James Webster & The Concept of Multivalent Analysis”

## Viited
Itaalia sõda (1542–1546)

**Itaalia sõda** (1542–1546, ka *François I ja Karl V neljas sõda*) oli 16. sajandi Itaalia sõdadest eelviimane. Sõjatandritel olid vastamisi François I ja Otomani Suleiman I ning Saksa-Rooma Karl V ja inglise Henry VIII. Ulatusliku lahingutegevuse tallermaaks olid Itaalia, Prantsusmaa ja Madalmaad. Sõja käigus leidsid aset ka nurjunud vallutusretked Hispaaniasse ja Inglismaale. Kumbki osapool ei saavutanud konfliktis otsustavat ülekaalu ning sõda oli osapooltele ruineerivalt kulukas.
461

**461. aasta** (**CDLXI**) oli 5. sajandi 46. aasta.

## Sündmused
* 2. august – Senati aristokraatia seas oma reformimispüüdluste tõttu ebapopulaarseks saanud Rooma keiser Majorianus tagandati ja hukati viis päeva hiljem.
* 19. november – Lääna-Rooma keisriks kuulutati Libius Severus.
*46. paavstiks sai Hilarius.
*Vana-Rooma konsuliteks olid Severinus ja Dagalaiphus.

## Sündinud
*...

## Surnud
*7. august – Majorianus, Lääne-Rooma keiser
*10. november – Leo I, paavst
463

**463. aasta**

## Sündmused
*Frankide kuningas Childerich I ja Rooma kindral Aegidius võitluses läänegootide vastu.

## Sündinud
*...

## Surnud
*Frumar, sueebide kuningas Lõuna-Gallaecias
*Richimund, sueebide kuningas Põhja-Gallaecias
Filipp Kirkorov

**Filipp Kirkorov** (vene *Фили́пп Бедро́сович Кирко́ров*; sündinud 30. aprillil 1967 Bulgaarias Varnas) on vene-armeenia poplaulja ja laulukirjutaja. 

Tema isa oli armeenia päritolu Bulgaaria ja nõukogude laulja Bedross Kirkorov.

Kirkorov on kirjutanud Valgevenet esindanud Dmitri Kolduni 2007. aasta Eurovisiooni lauluvõistluse loo "Work Your Magic", Ukraina Ani Loraki 2008. aasta Eurovisiooni lauluvõistluse loo "Shady Lady" ning olnud 2014. aastal Venemaad esindanud laulu "Shine" ja 2016. aastal Venemaad esindanud laulu "You Are the Only One" kaasautor.

Kirkorov esindas Venemaad 1995. aasta Eurovisiooni lauluvõistlusel Dublinis lauluga "Kolõbelnaja dlja vulkana". Finaalkontserdil sai ta 17 punktiga 17. koha.

1994–2005 oli ta abielus Alla Pugatšovaga.

2021. aasta jaanuarist keelas Leedu valitsus Filipp Kirkorovil Leetu sisenemise viieks aastaks. Põhjuseks on, et ta on teinud mitu visiiti okupeeritud Krimmi poolsaarele. Samalaadse keelu on talle kehtestanud ka Eesti. 

## Viited

## Välislingid

*Filipp Kirkorovi ametlik koduleht
Eesti Miss Estonia

**Eesti Miss Estonia** oli iga-aastane Eestis korraldatav iludusvõistlus.

Esimesed võistlused korraldas 1923. ja 1925. aastal Estonia-Film. Seejärel oli 1929–1932 võistluse korraldaja Päevaleht. 1931. aasta valimistel osalesid Metro-Goldwyn-Mayeri esindajad, kes lubasid võitja viia otse Hollywoodi Greta Garbo ja Ramon Navarro kõrvale. Pärast tuli välja, et tegemist on tavaliste aferistidega, kes tahtsid tasuta pääseda kroonimisballile. 

11. märtsil 1931 otsustas Eesti Naisliidu juhatus üksmeelselt, et liit peab täiesti eitavalt suhtuma selletaolistesse iludusvõistlustesse, mis demoraliseerivalt mõjutavad naise hinge ja kasvatuslikult halba mõju avaldavad noorsoole. 1933. aastast võistluse korraldamine katkes.

Alles Nõukogude aja lõpus hakati võistlust uuesti korraldama. 1988–2009 ja 2011–2013 toimus see igal aastal, kuid hiljem ei ole iludusvõistlust enam korraldatud.
  
Võistluse finalistid said osaleda rahvusvahelistel võistlustel Miss World, Miss Universe, Miss Europe ja Miss Baltic Sea. 

## Võitjad

## Miss Eesti

## Vaata ka
*Miss Universum
*Miss Grand International
*Miss Baltic Sea

## Viited

## Kirjandus
*"Blameeritud iludused". Rahvaleht nr 9, 22. jaanuar 1931. Lk 4

## Välislingid
*Eesti Miss Estonia ametlik koduleht
Aleksandr Olerski

**Aleksandr Olerski** (18. mai 1973 – 21. oktoober 2011) oli Eesti jalgpallur. 

Ta oli Eesti koondise ründaja.

Olerski hakkas jalgpalli mängima FC Puumas, kus ta ka lõpetas karjääri. Vahepeal esindas ta teisi Tallinnas tegutsenud jalgpalliklubisid.

## Vaata ka
*Eesti jalgpallikoondislaste loend
Tõnu Õim

**Tõnu Õim** (sündinud  16. juunil 1941 Raasikul) on Eesti maletaja ja maletreener. 

Ta on 9. ning 14. kirimale maailmameister.

Ta on kirimale rahvusvaheline meister (1975) ja rahvusvaheline suurmeister (1981). Ta on alates 1992. aastast Eesti Kirimaleühingu auliige. Rahvusvaheline Kirimaleliit (ICCF) valis Õimu 2001. aastal 20. sajandi parimaks kirimaletajaks.

## Tunnustus
*2001 Eesti Punase Risti IV klassi teenetemärk

## Välislingid
*
466

**466. aasta**

## Sündmused
*...

## Sündinud
*Chlodovech I, frankide kuningas (umbkaudne sünniaasta)

## Surnud
*Mitre, katoliku pühak
*Schenute, kloostri abt Egiptuses ja hilisem kopti pühak
*Theodoric II, läänegootide kuningas

## Viited
Iecava piirkond

**Iecava piirkond** (läti *Iecavas novads*) oli 1. järgu haldusüksus Lätis Zemgales.

Külasid: Audrupi, Dimzukalns, Dzelzāmurs, Dzimtmisa, Iecava, Rosme, Zālīte, Zorģi.

Piirkond moodustati 2003. aastal. 2021. aastal liideti Iecava piirkond Bauska piirkonnaga.

## Viited
467

**467. aasta**

## Sündmused
*Vana-Rooma konsulid olid Pusacus ja Iohannes.
*Anthemius sai Lääne-Rooma keisriks.

## Sündinud
*Leo II, Ida-Rooma keiser.

## Surnud
*Skandagupta, gupta keiser Indias.
460

**460. aasta**

## Sündmused
* Läänegoodid alistasid Lääne-Rooma keisri Maiorianuse.
* Konstantinoopoli patriarh Gennadios I saatis välja Aleksandria patriarhi Timotheos II Ailourose.

## Sündinud
*...

## Surnud
*Aelia Eudocia, Ida-Rooma keisri Theodosius II mõjukas abikaasa, suri pagenduses Jeruusalemmas

## Viited
479

**479. aasta**

## Sündmused maailmas
* Hiinas lõppes Songi dünastia.
*Vana-Rooma konsuliks oli Flavius Zeno.
*Bütsantsi vastukeisriks sai Marcianus.

## Sündinud
* ...

## Surnud
*Samgeun, Baekje kuningas Koreas
468

**468. aasta**

## Sündmused
*Hunnid püüdsid taas Daakiat vallutada, kuid löödi Leo I vägede poolt tagasi.
*Vandaalid purustasid nende vastu saadetud Ida-Rooma sõjalaevastiku.
*Paavstiks sai Simplicius.

## Sündinud
*...

## Surnud
*Hilarius, 46. paavst
Arnold Böcklin

**Arnold Böcklin** (16. oktoober 1827 Basel – 16. jaanuar 1901 Fiesole) oli Šveitsi maalikunstnik, kes kuulus sümbolistliku kunstisuuna silmapaistvamate esindajate hulka.

Ta õppis Düsseldorfi kunstiakadeemias, kus sai tugeva akadeemilise aluspõhja, kuid tema loomingus hakkasid peagi domineerima mütoloogilised, allegoorilised ja fantastilised teemad. Böcklini teosed, mida iseloomustavad rikkalik kujundikeel ja melanhoolne meeleolu, mõjutasid märkimisväärselt hilisemat sümbolismi ning varajast sürrealismi.

Tema tuntuim maal on "Surnute saar" ("Die Toteninsel"), mida ta maalis aastatel 1880–1886 kokku viis versiooni. Teos saavutas 19. sajandi lõpul erakordse populaarsuse ning mõjutas mitmeid kunstnikke ja heliloojaid. Sergei Rahmaninovi sümfooniline poeem "Surnute saar" (1909) on otseselt inspireeritud Böcklini samanimelisest maalist.

Arnold Böcklin suri 16. jaanuaril 1901 Fiesoles Itaalias 73-aastaselt. Ta on maetud Firenzes asuvale Cimitero degli Allori kalmistule.

## Viited

## Tööde galerii

Image:Arnold Böcklin - Die Toteninsel V (Museum der bildenden Künste Leipzig).jpg|Surnute saar (1886)
Image:Böcklin Villa am Meer II.jpg|Villa mere ääres (1865)


## Välislingid
Patsy Kensit

**Patricia Jude Francis Kensit** (sündinud 4. märtsil 1968 Hounslow's Londonis) on inglise filminäitleja.

Kensit sai tuntuks 1970. aastate alguses lapsnäitlejana telesarjades ja reklaamides. Ta on mänginud kümnetes filmides, sealhulgas "Absolute Beginners", "Surmarelv 2", "21", "Inglid ja putukad". Ta on näidelnud ka inglise seebiooperis "Emmerdale" ja draamasarjas "Holby City".

1988–1991 oli ta abielus Dan Donovaniga, 1992–1996 Jim Kerriga ja 1997–2000 Liam Gallagheriga. 2009. aastast on ta abielus Jeremy Healyga.

## Välislingid

*
Jevgeni Ševtšuk

**Jevgeni Ševtšuk** (vene Евгений Васильевич Шевчук, ukraina Євген Васильович Шевчук; sündinud 19. juunil 1968 Rîbnițas) on tunnustamata Transnistria Moldaavia Vabariigi endine poliitik. Ta oli 2011–2016 Transnistria president. Enne seda oli ta parlamendi (Ülemnõukogu) liige 2000. aastast ja Ülemnõukogu esimees 2005&ndash;2009.

Ševtšuk võitis 2011. aasta presidendivalimistel nii endist presidenti Igor Smirnovi kui Venemaa soosikut Anatoli Kaminskit. 30. detsembril 2011 vannutati ta ametisse.

2016. aasta presidendivalimistel kaotas ta Vadim Krasnoselskile, kes astus ametisse 16. detsembril 2016.

27. juunil põgenes ta Moldovasse. 28. juunil võttis Transnistria parlament talt puutumatuse. Talle on esitatud Transnistrias 6 kriminaalsüüdistust, sealhulgas korruptsioonis, salakaubavedamises, võimu kuritarvitamises ja riigivara riisumises 8 miljoni USA dollari ulatuses.

21. detsembril 2018 mõistis Transnistria ülemkohus Ševtšuki tagaselja süüdi ja karistas teda 16 aasta vangistuse ja 600 miljoni rubla trahviga.

## Viited

## Välislingid
* http://eshevchuk.ru/
Itaalia sõda (1551–1559)

**Itaalia sõda** (1551–1559, ka *Habsburgide–Valois'de sõda*) oli XVI sajandi Itaalia sõdadest viimane. Sõja alguses kuulutas François I surma järel kuningaks kroonitud Henry II sõja Karl V vastu, kavatsusega vallutada tagasi Itaalia ja kindlustada Prantsusmaa ülemvõim Euroopa asjus. Sõja tulemusel ent tuli Prantsusmaal loobuda taotlustest Põhja–Itaalia aladele.

Et võidelda Habsburgide vastu Vahemerel, uuendas Henry II liitu Ottomanide Suleiman Toredaga.
Kia (täpsustus)

**[[Kia]]** või **Kia Corporation**, ettevõte

**KIA** tähendab järgmist:
***[[John F. Kennedy rahvusvaheline lennujaam|John F. Kennedy rahvusvahelise lennujaama]]** rahvusvaheline kood aastatel 1964–1968;
*Lõuna-Korea suuruselt teise autotootja **[[Kia|Kia Corporation]]** logo;
***[[lahingus langenu]]** (inglise keeles *killed in action*) – sõjanduses teatud tüüpi ohvreid märkiv mõiste.
478

**478. aasta**

## Sündmused maailmas
*Vana-Rooma konsuliks oli Hellus
*...

## Sündinud
* Narses, Bütsantsi kindral

## Surnud
* ...
469

**469. aasta**

## Sündmused
*Läänegootide prints Theoderich lahkus Konstantinoopolist pantvangistusest.
*Vana-Rooma konsuliteks olid Flavius Marcianus ja Flavius Zeno.

## Sündinud
*...

## Surnud
*...
Urbino sõda

**Urbino sõda** oli 1517. aastal aset leidnud teisejärguline episood Itaalia sõdade käigus.

Cambrai liiga sõja lõppedes otsustas Francesco Maria I della Rovere kasutada juhust ja taastada võim Urbino üle, mille ta oli kaotanud Medicitele. Francesco Maria palkas 5000 jalaväelast ja 1000 ratsaväelast ning suundus Urbino alla. Paavstiriigi väe purustamise järel sisenes Francesco Maria linlaste tervituste saatel linna.

Leo X palkas 10 000 suuruse väe ja saatis selle Urbino alla. Francesco Marial lõppesid otsa vahendid sõjaväe ülalpidamiseks ning lõpptulemusena oli ta sunnitud alistuma. Francesco Maria I taastas võimu Urbino üle alles pärast Leo X surma 1521. aastal.

Urbino sõjas sai tuleristsed kondotjeer Giovanni dalle Bande Nere.
Sunniraha

Sunniraha on hoiatuses kindlaksmääratud summa, mille peab adressaat tasuma, kui ta haldusorgani ettekirjutusega pandud mitterahalist kohustust hoiatuses märgitud tähtaja jooksul ei täida.

Oma olemuselt on sunniraha mõjutusvahend, mitte karistus. Selle eesmärk on, et isik täidaks oma kohustuse ning järgiks kohustusi ka edaspidi. Erinevalt trahvist ei kanta sunniraha määramise kohta andmeid karistusregistrisse. Samuti on sunnirahast võimalik hoiduda, kui nõue tähtajaks täidetakse, trahv aga on karistus ehk hinnang juba tehtud õigusvastasele teole.

Sunniraha on üks kahest sunnivahendist, teine on asendustäitmine - ettekirjutusega adressaadile pandud kohustuse täitmine haldusorgani või täitekorraldusega määratud kolmanda isiku poolt adressaadi kulul. Sunnivahendite kasutamist reguleerib asendustäitmise ja sunniraha seadus.

Sunniraha on lubatud rakendada juhul, kui adressaadile on tehtud teatavaks ettekirjutus, mis kehtib, ning seda ei ole hoiatuses märgitud tähtaja jooksul täidetud. Eelnevalt teeb haldusorgan adressaadile kirjaliku hoiatuse. Sunniraha erineb trahvist muuhulgas selle poolest, et kuni ettekirjutusega taotletava eesmärgi saavutamiseni võib sunniraha rakendada korduvalt ja eri ulatuses. Näiteks määras erakondade rahastamise järelevalve komisjon 2011. aastal Riigikokku kandideerinud Leo Kunnasele valimiskampaania aruandluses mitterahaliste annetuste deklareerimata jätmise eest algul 320 eurot, järgmises hoiatuses aga juba 960 eurot.

Sunniraha rakendamise ja ülemmäära näevad igal juhtumil ette konkreetsed seadused. Näiteks lubab riikliku statistika seadus juhul, kui inimene keeldub osalemast rahvaloendusel, rakendada sunniraha kuni 2000 eurot. Samuti võib maksuhaldur määrata sunniraha juhul, kui maksukohustuslane on jätnud tähtajaks esitamata deklaratsiooni või selle paranduse, päästeamet aga tuleohutusnõuete eiramise eest.

Tulumaksuseaduse kohaselt on sunniraha ettevõtlusega mitteseotud kulu.

## Viited

## Välislingid
* Asendustäitmise ja sunniraha seadus
* "Mis on sunniraha?" finance.ee, 01.09.2005
* Carmen Kond "Vastukaja: Sunniraha rakendamine ei ole karistus" Virumaa Teataja, 16.10.2009
* Rivo Neuhaus "Segadust tekitav sunniraha" narva-joesuu.ee
Nukunonu

**Nukunonu** (endine **Duke of Clarence’s Island**) on atoll Vaikses ookeanis Polüneesias, üks kolmest Tokelau atollist. Kuulub Uus-Meremaale.

Atolli saarte pindala on 4,7 km². Laguuni pindala on 98 km².

Atoll koosneb 24 korallsaarest. Saared on madalad.

Aasta 2006 rahvaloenduse järgi elas atollil 426 inimest, kuid neist vaid 287 olid loendushetkel kohal.
473

**473. aasta**

## Sündmused
*Vana-Rooma konsuliks oli Flavius Leo I.
*Gundobad sai burgundide kuningaks.
*18. novembril krooniti Ida-Rooma kaasvalitsejaks umbes 6-aastane Leo II

## Sündinud
*...

## Surnud
*...
472

**472. aasta**

## Sündmused

### Rooma Impeerium

* Lääne-Rooma impeeriums hakkavad rahutused. Sidemed *de facto* valitseja Ricimeri ja imperaatori Anthemius vahel hävinesid. Epiphanius vahendab rahuläbirääkimisi. 
* Piiratakse ümber Anthemiuse poolt kontrollitud Rooma osa, kuni tema väed deserteeruvad. Anthemius võeti kinni püüdes linnast põgeneda maskeerununa anujaks Trastevere Santa Maria kirikus. Hiljem võeti pea maha.
* Juuli 11 - Ricimer kuulutab Olybriuse imperaatoriks ja sureb vähem kui kaks kuud hiljem oma palees suures palavikus ja verd oksendades. Burgundia kindral Gundobad saab käsu Lääne armee üle.
* November 2 - Ainult pärast nelja kuud valitsemist sureb Olybrius vesitõbisse. Oma valitsemis ajal on Olybrius peamiselt kuvitatud religioonist kui tegelik võim on Gundobadi käes.
* Vesuviuse mägi purskab. Terve Lõuna-Euroopa on vulkaanipurske ajal tuhaga kaetud.

## Sündinud
*Emilian of Cogolla, Iberici abt ja pühak.

## Surnud
*11. juuli - Anthemius, Lääne-Rooma keiser
*23. oktoober - Olybrius, Lääne-Rooma keiser
*18. august - Ricimer, Lääne-Rooma impeeriumi *de facto* valitseja
*Ming Di, hiina keiser Liu Song Dynasty.
Inčukalnsi piirkond

**Inčukalnsi piirkond** (läti keeles *Inčukalna novads*) oli 1. järgu haldusüksus Lätis Vidzemes.

Läti Rahvastikuregistri andmetel oli 1. jaanuaril 2012 Inčukalnsi piirkonna elanikest lätlasi 54,76%, venelasi 32,41%, ukrainlasi 3,55%, valgevenelasi 3,48%, poolakaid 1,79% ja teistest rahvustest inimesi 3,00%. Rahvus oli teadmata 1,01% inimestest.

Piirkond moodustati 2006. aastal Vangaži linnast ja Inčukalnsi vallast. 2021. aastal liideti Vangaži Ropaži piirkonnaga ja Inčukalnsi vald Sigulda piirkonnaga.

## Viited

## Välislingid
* Piirkonna koduleht
Püha Liiga sõda

**Püha Liiga sõjaks** nimetatakse:

***[[Cambrai liiga sõda]]**
***[[Suur Türgi sõda|Suure Türgi sõja]]** teist poolt
Popeda

**Popeda** on 1977 asutatud soome rokkansambel. Ansambli juhtfiguur oli laulja Pate Mustajärvi (1956–2025), kes oli ka ainuke algkoosseisust jäänud liige.

Popeda oli oma kuulsuse tipul 1980. aastatel ja 1990. aastate alguses. Nende tuntumad lood on näiteks "Kersantti Karoliina", "Tahdotko mut tosiaan", "Kuuma kesä", "Matkalla Alabamaan", "Sukset", "Kaasua komisario Peppone", "Elän itselleni" ja "Rio de Janeiro".

## Liikmed
*Olli Herman – laul
*
*
*
*Costello Hautamäki – kitarr, laul
*Jyrki Melartin – basskitarr
*Lacu Lahtinen – trummid
*Pate Kivinen – klahvpillid

### Stuudioalbumid
* *[[Popeda (album)|Popeda]]* (1978)
* *[[Raswaa koneeseen!]]* (1980)
* *[[Hullut koirat]]* (1981)
* *[[Mustat enkelit]]* (1982)
* *[[Kaasua...]]* (1983) kuldplaat
* *[[Harasoo]]* (1984) kuldplaat
* *[[Pohjantähden alla]]* (1985) kuldplaat
* *[[Ei oo valoo]]* (1987) kuldplaat
* *[[Hallelujaa]]* (1988) kuldplaat
* *[[Kans'an Popeda]]* (1990)
* *[[Svoboda]]* (1992) kuldplaat
* *[[H.Ö.N.Ö.]]* (1994) kuldplaat
* *[[Live at the BBC (Popeda)|Live at the BBC]]* (1995)
* *[[500 cc]]* (1997)
* *[[Vieraissa]]* (1999)
* *[[Just! (album)|Just!]]* (2001)
* *[[Häkää!]]* (2005)
* *[[Täydelliset miehet]]* (2008) kuldplaat
* *[[Voitto]]* (2011) kuldplaat
* *[[Haista Popeda!]]* (2017)

## Välislingid
*http://www.popeda.com/
Aškuni keel

**Aškuni keel** (aškuni *aškunu werí*) on Afganistanis Laghmāni ja Konarhā provintsis Pechi jõe orus räägitav Nuristani keel.

Kõnelejate arv on eri hinnangutel 2000–5000.

Keelel on kaks murret: ida- ja läänemurre.

Kirjakeel puudub.

Lingvistiliselt asub aškuni keel kati keele ja vaigali keele vahel.

Aškuni keele ISO 639-3 kood on ask.

## Viited
471

**471. aasta**

## Sündmused
*Vana-Rooma konsuliteks olid Flavius Leo I ja Anicius Probianus.
*...

## Sündinud
*...

## Surnud
*Gennadios I, Konstantinoopoli patriarh
*...
Ilūkste piirkond

**Ilūkste piirkond** (läti *Ilūkstes novads*) oli 1. järgu haldusüksus Lätis. Piirnes lõunas Leeduga.

Läti rahvastikuregistri andmetel oli 1. jaanuaril 2012 Ilūkste piirkonna elanikest lätlasi 63,77%, venelasi 20,53%, poolakaid 8,30%, valgevenelasi 2,68%, leedulasi 2,59% ja teistest rahvustest inimesi 2,14%.

Piirkond moodustati 2003. aastal. 2009. aastal liideti piirkonnaga kaks valda ja Subate linn. 2021. aastal liideti Ilūkste piirkond Augšdaugava piirkonnaga.

## Viited
Lidija Lotman

**Lidija Lotman** (vn. **Лидия Михайловна Лотман**; 7. november 1917 Petrograd – 31. jaanuar 2011 Peterburi) oli vene kirjandusteadlane, XIX sajandi vene kirjanduse uurija.

Ta lõpetas aastal 1939 Leningradi Riikliku Ülikooli filoloogiateaduskonna. Teise maailmasõja ajal ta elas Leningradis, töötas haiglas ja oli seotud laste evakueerimisega Leningradist Elu tee kaudu. Hiljem töötas ta lastekodus kasvatajana.

Aastal 1946 kaitses ta teemal "Aleksandr Ostrovski ja 1840 aastate naturaalkoolkond" ("А. Н. Островский и натуральная школа 1840-х годов") filoloogiakandidaadi väitekirja. Aastal 1972 kaitses ta teemal "Vene 1860-ndate aastate kunstproosa" ("Русская художественная проза 1860-х гг.") filoloogiadoktori väitekirja.

Ta töötas palju aastaid Puškini majas (Vene Teaduste Akadeemia Vene Kirjanduse Instituudis), kus ta oli üks juhtivaid kaastöötajaid. Ta oli paljude monograafiate autor ja on osalenud paljude autorite, sh Fjodor Dostojevski, Mihhail Lermontovi, Ivan Turgenevi ja teiste vene kirjandusklassikute kogutud teoste väljaandmisel.

## Isiklikku
Tema vend oli Tartu Ülikooli filoloogiaprofessor, semiootik Juri Lotman.
Toomas Kivimägi

**Toomas Kivimägi** (sündinud 16. veebruaril 1963 Lihulas) on Eesti jurist ja poliitik, alates 10. aprillist 2023 Riigikogu esimene aseesimees.

## Haridus
Ta on lõpetanud 1981. aastal Sindi Keskkooli ja 1986. aastal Tartu Ülikooli *[[cum laude]]* õigusteaduse alal.

## Töökäik
Toomas Kivimägi töötas aastatel 1986–1990 Soontagana kolhoosi aseesimehena juriidilistes ja organisatsioonilistes küsimustes. 1990. aasta kevadel sai temast Pärnu maavalitsuse põllumajandusosakonna jurist, 1992–1993 oli ta Pärnu abimaavanem, alates 7. detsembrist 1993 kuni 18. novembrini 2009 Pärnu maavanem. Selle tööperioodi tähtsamateks kordaminekuteks peab ta Tartu ülikooli Pärnu kolledži loomist ja Pärnu uue haigla valmimist. 

Alates 19. novembrist 2009 kuni 30. märtsini 2015 oli Toomas Kivimägi Pärnu linnapea. Tema ametiajal likvideeriti Pärnusse 2008. aastaks valminud autonoomne hoiatussüsteem. Aastatel 2009–2013 oli tema juhtumisel saavutatu seas Pärnu linna võlakoormuse vähendamine, linna finantsstabiilsuse tagamine, Pärnu Vallikääru rekonstrueerimine, Ehitajate tee ja Liivi tee valmimine, mahukad vee- ja kanalisatsiooniprojektid ning sellega kaasnenud ulatuslik linnatänavate korrastamine, Pärnu haigla uute korpuste valmimine, kultuurielu elavnemine, uued lasteaiakohad jpm. 

1. märtsil 2015 valiti ta Riigikogu liikmeks. 

Toomas Kivimägi kuulub alates 27. oktoobrist 2014 Reformierakonda ja oli 2015. aasta Riigikogu valimiste eel sisevalimiste nimekirjas Pärnumaal esinumber.

Ta on olnud Elroni nõukogu liige.

XIV Riigikogu koosseisus oli ta alates 25. juulist julgeoleku järelevalve erikomisjoni esimees. 

XV Riigikogu koosseisus on ta alates 10. aprillist 2023 Riigikogu esimene aseesimees.

## Tunnustus
*1996 – Mehhiko Ühendriikide presidendi aumärk Atsteegi Kotkas
*1998 – Norra Kuningliku Teeneteordeni komandör tähega
*2001 – Valgetähe III klassi teenetemärk
*2005 – Eesti Punase Risti II klassi teenetemärk
*2010 – Pärnumaa vapimärk (Pärnu maavanem 1993–2009)
*2016 – Pärnu vapimärk (tulemusliku töö eest Pärnu linnapeana aastatel 2009–2015, mil raskes majanduslikus seisus linn viidi taas stabiilsetele alustele)
*Päästeteenistuse kuldrist, Pärnu aasta mees jt 

## Isiklikku
Tal on kolm last: esimesest abielust pojad Gert ja Rait ning kooselust Anu Sommeriga tütar Lauren. 

Ta elab Pärnus. Tal on Pärnu linnaga sõlmitud naaberkrundi osas servituudi seadmise leping, mille koormiseks on ühe meetri sügavusele maa alla soojuspumba kollektori paigaldamine.

## Viited

## Välislingid
* Kivimägi otsustas Pärnus kandideerida koos oma valimisliiduga ERR, 26. jaanuar 2013
Madona piirkond (2009–2021)

**Madona piirkond** (läti keeles *Madonas novads*) oli 1. järgu haldusüksus Lätis Vidzemes.

Läti Rahvastikuregistri andmetel oli 1. jaanuaril 2012 Madona piirkonna elanikest lätlasi 86,14%, venelasi 9,29%, valgevenelasi 1,26% ja teistest rahvustest inimesi 3,31%.

Piirkond moodustati 2009. aastal Madona rajooni 14 vallast ja Madona linnast. 2021. aastal moodustati senisest Madona piirkonnast ning Cesvaine, Ērgļi ja Lubāna piirkonnast uus Madona piirkond.

## Territoriaalne jaotus

* Madona
* Arona vald (*Aronas pagasts*)
* Barkava vald (*Barkavas pagasts*)
* Bērzaune vald (*Bērzaunes pagasts*)
* Dzelzava vald (*Dzelzavas pagasts*)
* Kalsnava vald (*Kalsnavas pagasts*)
* Lazdona vald (*Lazdonas pagasts*)
* Ļaudona vald (*Ļaudonas pagasts*)
* Liezēre vald (*Liezēres pagasts*)
* Mārciena vald (*Mārcienas pagasts*)
* Mētriena vald (*Mētrienas pagasts*)
* Ošupe vald (*Ošupes pagasts*)
* Prauliena vald (*Praulienas pagasts*)
* Sarkaņi vald (*Sarkaņu pagasts*)
* Vestiena vald (*Vestienas pagasts*)

## Viited
462

**462. aasta**

## Sündmused
*Vana-Rooma konsuliteks olid Flavius Leo I ja Libius Severus.
*...

## Sündinud
*Muryeong, Baekje kuningas Koreas

## Surnud
*...
Poe tänav

**Poe tänav** on tänav Tartu kesklinnas. 

Poe tänav, mis on umbes 190 meetri pikkune, algab Ülikooli tänavalt, ristub Küüni tänavaga ning sumbub Vabaduse puiesteesse Emajõe ääres. 

Tänava alguses asub tänavast paremal Barclay plats ja pärast ristumist Küüni tänavaga Kaubahoovi park, tänava vasakul (Raekoja platsi poolsel) küljel asuvad kolme- ja neljakorruselised hooned.
## Ajalugu
Tänav on kandnud varem ka saksakeelset nime *Buden Strasse*.

Barclay plats, 2011.JPG|Barclay plats 2011. aastal, vaade Küüni tänavalt
Poe tänav Tartus, 20. juuli 2012.JPG|Vaade Poe tänavale Küüni ja Poe tänava ristmikult, juuli 2012
Poe tänav (täpsustus)

**Poe tänav (täpsustus)**
***[[Poe tänav]]**, Tartus, Tartu maakond
***[[Poe tänav (Jõgeva)]]**, Jõgeval, Jõgeva maakond
***[[Poe tänav (Lähte)]]**, Lähte alevik, Tartu vald, Tartu maakond
***[[Poe tänav (Kodila)]]**, Kodila küla, Rapla vald, Rapla maakond
***[[Poe tänav (Peningi)]]**, Peningi küla, Raasiku vald, Harju maakond
***[[Poe tänav (Vaivara)]]**, Vaivara küla, Narva-Jõesuu linn, Ida-Viru maakond
***[[Poe tänav (Kaberneeme)]]**, Kaberneeme küla, Jõelähtme vald, Harju maakond
465

**465. aasta**

## Sündmused
*Libius Severuse järel sai Lääne-Rooma keisriks Anthemius.
*Vana-Rooma konsuliteks olid Flavius Basiliscus ja Herminericus.
*...

## Sündinud
*...

## Surnud
*Libius Severus, Lääne-Rooma keiser
464

**464. aasta**

## Sündmused
*Vana-Rooma konsuliteks olid Rusticus ja Flavius Anicius Olybrius.
*...

## Sündinud
*Wu, Liangi kuningas

## Surnud
*
Baieri ringkond

**Baieri ringkond** () oli Saksa-Rooma keisririigi ringkond.

Kõige tähtsam osariik ringkonnas oli vaieldamatult Baieri hertsogkond (hiljem kuurvürstkond), osariigid Oberpfalz, Salzburgi peapiiskopkond ja vabalinn Regensburg olid teisejärgulised.

## Koosseis

Ringkonnas olid järgmised osariigid:

## Välislingid
* Keiserlikud ringkonnad 16. sajandil Saksamaa ajaloolised kaardid
Käänamine

**Käänamine** ehk **deklineerimine** ehk **deklinatsioon** on käändsõnade (nimisõnade, omadussõnade, arvsõnade, asesõnade ja kesksõnade) või tegusõna käändeliste vormide muutmine käändeti.

## Vaata ka
*pööramine

## Välislingid
*Taskutark. Nimisõnade käänamine